**VANHAN SUURTORIN JOULUN MARKKINAT 2025 / MYYNTIPAIKKAHAKEMUS**

22.–23.11., 29.–30.11., 6.–7.12. ja 13.–14.12.2025

Täytä lomake huolellisesti tietokoneella, **otamme tänä vuonna vastaan hakemukset ainoastaan sähköisesti ja myyntituotteista pelkät valokuvat.** Tuotteita tai hakemusta ei toimiteta paikan päälle. Lue osallistumisehdot tarkasti – osallistumisehtojen hyväksyminen on edellytys myyntipaikan saamiselle Vanhan Suurtorin joulun markkinoilla.

**Lähetä lomake ja liitetiedostona kuvat tuotteista tiistaihin 16.9.2025 klo 18 mennessä osoitteeseen info@suurtorinkeskiaika.fi otsikolla Myyntipaikkahakemus.**

1. **Luonnolliset henkilöt eli "yksityishenkilöt"**

|  |
| --- |
| Koko nimi: |
| Syntymäaika: |
| Postiosoite: |
| Puhelin: |
| Sähköposti: |

1. **Yritykset ja yhdistykset - oy:t, tmi:t, ky:t, ry:t ym.**

|  |
| --- |
| Virallinen nimi: |
| Mahdollinen markkinointinimi: |
| Yhteyshenkilö: |
| Y-tunnus: |
| Postiosoite: |
| Puhelin: |
| Sähköposti: |
| www-sivut, Facebook tai Instagram: |
| **Toivomukseni myyntipäiviksi:**[ ]  kaikkina markkinapäivinä[ ]  yksittäisenä viikonloppuna: mikä/mitkä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[ ]  yksittäisenä päivänä: mikä/mitkä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Tiedot myyntikojusta:**Käytän[ ]  järjestäjän kojua (leveys 1,6 m ja syvyys 2 m, lisätilaan mahdollisuus tarvittaessa)☐ myyntimökkiä (3 m x 2 m, vain kokonaisiksi viikonlopuiksi)[ ]  omaa kojua, koko (lev x syv): \_\_\_\_\_\_\_\_\_\_\_\_ (Huom! Lähetä kuva kojustasi lomakkeen mukana.)[ ]  pientä myyntikojua, sijoituspaikka Brinkkalan sisäpiha. Vuokrataan yleis­hyödyllisille yhdistyksille ja ryhmille.[ ]  Haluan lisätilaa (40 € / m leveyttä / vrk) \_\_\_\_\_\_\_\_\_ m (Esim. kaikille päiville yksi lisämetri maksaa 320 €.) |

[ ]  Toivon käyttööni sähköä, 10 €/pv. Annetaan ensisijaisesti elintarvikemyyjille ja muille sen mukaan, miten sähköllisiä paikkoja riittää. Selvitä käyttötarkoitus ja käytettävät laitteet alla. Mainitse myös, jos tarvitset voimavirtaa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ]  Käytän kojussani tulta tai kaasua. Selvitä alla tarkemmin käyttötarkoitus ja välineet, esim. kynttilöitä, tuikkuja ja lyhtyjä, kaasukeitin tai -lämmitin jne.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaasulaitteiden määrä myyntikojussa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Laskutustiedot**

Haluan laskun

[ ]  sähköpostilla osoitteeseen: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ]  verkkolaskuna, verkkolaskuosoite ja operaattori: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ]  kirjepostina osoitteeseen: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mahdollinen myyntipaikkatoive:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oikeudet myyntipaikkojen muutoksiin pidätetään.

**Myytävät tuotteet ja hinnat sekä haluttaessa lyhyt kuvaus yrityksestä:**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |

Lähetä tämän hakemuksen mukana liitteenä kuvat kaikista tuotteistasi. Kuvien on oltava selkeitä, mahdollisimman tuoreita ja hyvin valaistuja. Kuvia käytetään raaditukseen.

[ ]  Olen lukenut Vanhan Suurtorin joulun markkinoiden myyjien osallistumisehdot 2025 ja sitoudun noudattamaan niitä ja tapahtuman järjestäjän antamia lisäohjeita (rasti ruutuun). Osallistumisehtojen hyväksyminen on edellytys myyntipaikan saamiselle markkinoilla.

Hakemuksen voi allekirjoittaa yrityksen tai yhdistyksen nimissä vain henkilö, jolla on edustamansa yrityksen tai yhteisön nimenkirjoitusoikeus.

|  |  |
| --- | --- |
|  |  |

Päiväys Allekirjoitus ja nimen selvennys

**Vanhan Suurtorin joulun markkinoiden myyjien osallistumisehdot 2025**

**Myyntipaikkahakemus**

Myyntipaikkahakemus ja tuotekuvat on lähetettävä yhtenä sähköpostina raaditukseen 16.9.2025 kello 18:00 mennessä osoitteeseen info@suurtorinkeskiaika.fi. Huomioithan, että Vanhan Suurtorin joulussa vuonna 2025 **vastaanotamme ainostaan sähköisesti hakulomakkeen ja myyntituotteista pelkät valokuvat.** Tuotteita tai hakemusta ei tuoda paikan päälle.

Kaikki hakijat saavat tiedon raadin päätöksestä sähköpostitse. Myyjä saa asettaa myyntiin ainoastaan ne tuotteet, jotka raati on hyväksynyt.

Järjestäjän hyväksymä myyntipaikkahakemus on molempia osapuolia sitova, myynti­paikkaa ja paikanvuokraa koskeva sopimus.

**Myyntipaikkojen hinnat**

**Kangaskatteinen tapahtuman järjestäjän koju, leveys 1,6 m ja syvyys 2 m**

70 € / päivä

120 € / viikonloppu

410 € / kaikki markkinapäivät

**Puinen myyntimökki, leveys 3 m ja syvyys 2 m**

300 € / yksi viikonloppu

500 € / kaksi viikonloppua

800 € / kolme viikonloppua

950 € / kaikki markkinapäivät

Mökin voi saada 1‒3 viikonlopuksi vain, jos samaan mökkiin saadaan toinen myyjä muiksi viikonlopuiksi.

Sähkö sisältyy vuokraan.

**Paikka omalle kojulle, leveys 2 m**

100 € / päivä

150 € / viikonloppu

500 € / kaikki markkinapäivät

**Pikaruokapaikka, oma tai järjestäjän koju (tila 2 m x 2 m)**

120 € / päivä

200 € / viikonloppu

650 € / kaikki markkinapäivät

**Pieni koju (koko n. 100 cm x 60 cm) Brinkkalan sisäpihalla** (Vuokrataan yleis­hyödyllisille yhdistyksille ja ryhmille.)

25 € / päivä

40 € / viikonloppu

120 € / kaikki markkinapäivät

Lisätila kaikkiin paikkoihin paitsi myyntimökkiin 40 € / m leveyttä / päivä

Sähkö 10 € / päivä (Sisältyy myyntimökin hintaan.)

**Huom! Hintoihin ei tule arvonlisäveroa.**

**Maksuehdot**

Järjestäjä kirjoittaa laskun hakulomakkeessa annettujen tietojen perusteella. **Myyntipaikkamaksun eräpäivä on 31.10.2025.** Markkinoiden järjestäjä laskuttaa myyjältä myyntipaikan vuokran yhdessä erässä siten, että myyntipaikan kokonaisvuokra on maksettava laskun eräpäivään mennessä ja kaikissa tapauksissa ennen tapahtumaa. Jos tapahtuma keskeytyy järjestäjästä riippumattomasta syystä, myyntipaikan hinta lasketaan toteutuneiden tapahtumapäivien mukaan.

**Mikäli myyjä ei ole pyytänyt lisätilaa, mutta ottaa sellaisen käyttöön järjestäjän kanssa sopimatta, peritään myyjältä lisätilan hinta jälkikäteen kaksinkertaisena.** Lisätilaksi lasketaan kaikki ylimääräinen myyntitila, jonka myyjän tuotteet vievät leveyssuunnassa myyntipaikkaan kuuluvan tilan ulkopuolella.

**Peruutukset**

Myyjällä on oikeus kirjallisesti peruuttaa osallistumisensa **31.10.2025 mennessä**, jolloin myyjällä on mahdollisuus saada myyntipaikasta suoritettava maksu takaisin ilman muita kuluja. Jos myyjä peruuttaa osallistumisensa markkinoihin myöhemmin kuin 31.10.2025, on myyntipaikan maksu mahdollista saada takaisin ainoastaan sairaustapauksissa lääkärintodistuksella.

Jos myyntipaikan saanut myyjä ei ota paikkaa haltuunsa, hän on silti velvollinen maksa­maan kaikki erääntyneet maksut täysimääräisinä. Myyjä ei saa luovuttaa saamaansa myyntipaikkaa toiselle myyjälle eikä ottaa myyntiin raadittamattomia tuotteita.

**Myyntikoju tai -teltta**

Järjestäjä määrää myyntipaikkojen sijainnin ottaen huomioon tuotevalikoiman, alueen tarkoituksenmukaisen käytön sekä mahdollisuuksiensa mukaan myyjien toivomukset. Järjestäjällä on oikeus puuttua myyntikojun tai -teltan ulkonäköön ja somistamiseen.

Omaa kojua tai telttaa saa käyttää vain, jos järjestäjä on hyväksynyt sen etukäteen. Pelkästään kuluttajakäyttöön tarkoitettuja telttoja ei saa käyttää, koska ne eivät sovellu kestävyydeltään käytettäviksi tapahtumissa. Teltan käyttötarkoitus selviää sen käyttö­ohjeesta. Turvallisuussyistä teltassa on oltava painot, esim. teltan rakenteisiin kiinnitetyt 30–50 kg:n vesikanisterit. Mikäli myyjällä ei ole telttapainoja mukanaan, järjestäjä ei voi antaa pystytyslupaa (palotarkastajan määräys).

**Vakuutus ja vartiointi**

Järjestävällä organisaatiolla on järjestäjän laitteista kolmannelle osapuolelle aiheutuvat vahingot korvaava vastuuvakuutus. Myyjät vastaavat itse omalle kalustolleen, muille myyjille, yleisölle, järjestäjälle tai tapahtuma-alueelle aiheuttamistaan vahingoista. Myyjien on tarpeen mukaan huolehdittava omista vakuutuksistaan.

Alueella järjestetään yövartiointi markkinaviikonloppuina lauantain ja sunnuntain vastai­sena yönä markkina-ajan päätyttyä aina seuraavaan aamuun saakka. Yövartiointi kattaa ainoastaan alueella olevat rakenteet, ei kojuihin jätettyä irtaimistoa.

Tuotteita ei saa jättää omiin myyntikojuihin tai -telttoihin yön ajaksi. Järjestäjä valvoo kiellon noudattamista erityisen tarkasti elintarvikkeiden ja teräaseiden kohdalla ja ryhtyy tarvittaviin toimiin. Markkina-aikaan esillä olevat teräaseet on sijoitettava siten, että asiakas ei pääse koskemaan niihin omatoimisesti.

Järjestämme markkina-alueelle myyjille varastotilan, johon myyntituotteet voi viedä yön ajaksi. Tiedotamme varastotilasta tarkemmin hyväksytyille myyjille syksyllä lähetet­tävässä myyjäohjeistuksessa.

**Sähkö**

Sähköä on tarjolla ensisijaisesti elintarvikemyyjille ja muille myyjille sen mukaan, miten sähköllisiä myyntipaikkoja riittää. Sähkön tarve tulee mainita hakulomakkeessa. Sähkö toimitetaan ilmoituksen mukaan ja sähkömaksu veloitetaan paikkamaksun yhteydessä. Myyjän tulee ottaa mukaan omia ulkokäyttöön tarkoitettuja jatkojohtoja. Myös sähköt­tömät myyjät saavat käyttää akku- tai paristokäyttöisiä valoja, kunhan ne sopivat vanhan ajan henkeen.

**Luvat ja ilmoitukset**

Järjestäjä hankkii tapahtumalle kaikki normaalituotteiden myynnissä tarvittavat luvat poliisilta, pelastuslaitokselta sekä elintarvikeviranomaiselta.

**Elintarvikemyynti**

Turun Suurtorin keskiaika ry toimittaa listan elintarvikemyyjistä elintarvike­viranomaiselle. Elintarvikemyyjien on huolehdittava siitä, että heillä on toimintaansa liit­tyvät luvat ja ilmoitukset kunnossa sekä markkinoilla omavalvontasuunnitelma muka­naan. Ohjeet omavalvontasuunnitelman laatimisesta ja elintarvikkeiden ulkomyynnistä ovat tulostettavissa osoitteesta:

<https://www.turku.fi/suojeltu-ja-turvallinen-ymparisto/ohjeet-ja-lomakkeet>

Mikäli Turun kaupungin terveysvalvonnan elintarvikkeiden ulkomyyntiohjetta ei nouda­teta, elintarvikeviranomainen voi tarvittaessa tarkastuksen yhteydessä keskeyttää elintarvikemyynnin.

Mitään elintarvikkeita ei saa jättää yön yli kojuun eikä yöksi kojuun jätettyjä elin­tarvikkeita saa enää käyttää tai myydä markkinoiden aikana. Järjestäjä voi ilmoittaa kojuihin jätetyistä elintarviketuotteista ja kyseisistä elintarvikemyyjistä terveys­tarkastajalle, joka ryhtyy tarvittaessa toimenpiteisiin.

Elintarvikemyyjillä on oltava näkyvissä myyjän nimi ja yhteystiedot. Valmiiksi pakattuina myytävät tuotteet on varustettava lainsäädännön edellyttämin pakkausmerkinnöin. Tarkemmat ohjeet ovat esim. Ruokaviraston verkkosivuilla:

<https://www.ruokavirasto.fi/yritykset/elintarvikeala/valmistus/elintarvikkeista-annettavat-tiedot/pakkausmerkinnat/>

Pakkaamattomia elintarvikkeita, kuten ruoka-annoksia, myyvillä myyjillä on oltava kojus­saan roiskesuoja tai muu este, joka takaa hygienian kannalta riittävän etäisyyden asiak­kaiden ja esillä olevien elitarvikkeiden välillä. Kaikilla myyjillä, jotka käsittelevät avointa helposti pilaantuvaa elintarviketta, tulee olla hanallinen lämmitettävä vesipiste käsien­pesua varten. Myyjien tulee varautua siihen, että terveystarkastaja keskeyttää myynti­toiminnan, kunnes asianmukainen käsienpesupiste on käytössä.

**Jätehuolto**

Myyjän on huolehdittava oman myyntikojunsa jätteistä ja vietävä ne markkina-alueella sijaitsevaan suureen kuuden kuution jäteastiaan. Myyjät eivät saa täyttää tuote- ym. pakkauksilla torialueen pieniä puisia roska-astioita.

**Paloturvallisuus**

Paloturvallisuuden suhteen on noudatettava yleisiä voimassa olevia lakeja ja asetuksia sekä yleisiä paloturvallisuusohjeita. Kaasupullot ja muut palavat aineet tulee ilmoittaa järjestäjälle ennakkoon. Kaasua voi myyntipisteessä olla korkeintaan yksi kaasupullo / laite. Tulta tai kaasua käsittelevillä myyjillä tulee olla jauhesammutin (minimi 6 kg) sekä sammutuspeite aina mukana myyntipisteessä. Yleisötapahtumassa käytettävät jauhe­sammuttimet on tarkastutettava vuoden välein. Myös sähköä käyttävien myyjien on varat­tava myyntipisteeseen oma sammutuspeite.

**Logistiikka**

Myyjien autot on siirrettävä pois torialueelta viimeistään puoli tuntia ennen markkinoiden alkamista eli klo 10.30 mennessä. Autojen tuominen tapahtuma-alueelle on ehdottomasti kielletty ennen markkinoiden päättymistä klo 17. Tarvittaessa järjestyksenvalvojat käännyttävät autot pois torilta.

**Yleiset määräykset**

Järjestäjä pidättää itsellään oikeuden muutoksiin. Myyjien on noudatettava Suomen lakia sekä viranomaisten elinkeinonharjoittamisesta ja verotuksesta antamia määräyksiä. Suomenkielisiä osallistumisehtoja pidetään perustana mahdollisia tulkintatapauksia käsiteltäessä. Näiden ehtojen tulkinnassa syntyvät erimielisyydet ratkaistaan Varsinais-Suomen käräjäoikeudessa Suomen lain mukaan. Allekirjoittamalla Vanhan Suurtorin joulun markkinoiden myyjähakulomakkeen myyjä sitoutuu noudattamaan osallistumis­ehtoja sekä järjestäjän näiden täydennykseksi antamia ohjeita.